CELEX: 62011CN0557
Language: sk
Date: 2011-11-04 00:00:00
Title: Vec C-557/11: Návrh na začatie prejudiciálneho konania, ktorý podal Naczelny Sąd Administracyjny (Poľská republika) 4. novembra 2011 — Maria Kozak/Dyrektor Izby Skarbowej w Lublinie

28.1.2012   
            
            
               SK
            
            
               Úradný vestník Európskej únie
            
            
               C 25/33
            
         
      Návrh na začatie prejudiciálneho konania, ktorý podal Naczelny Sąd Administracyjny (Poľská republika) 4. novembra 2011 — Maria Kozak/Dyrektor Izby Skarbowej w Lublinie
      (Vec C-557/11)
      (2012/C 25/63)
      Jazyk konania: poľština
      
         Vnútroštátny súd, ktorý podal návrh na začatie prejudiciálneho konania
      
      Naczelny Sąd Administracyjny
      
         Účastníci konania pred vnútroštátnym súdom
      
      
         Žalobkyňa: Maria Kozak
      
         Žalovaný: Dyrektor Izby Skarbowej w Lublinie
      
         Prejudiciálna otázka
      
      Podlieha vlastná prepravná služba poskytnutá cestovnou kanceláriou za paušálnu cenu, ktorú jej cestujúci zaplatil za poskytnutú službu v oblasti cestovného ruchu, ktorá sa zdaňuje podľa osobitnej úpravy dane z pridanej hodnoty pre cestovné kancelárie stanovenej v článkoch 306 až 310 smernice Rady 2006/112/ES z 28. novembra 2006 o spoločnom systéme dane z pridanej hodnoty (1) (Ú. v. EÚ L 347, s. 1, v znení zmien a doplnení) ako neoddeliteľná súčasť poskytnutia tejto služby v oblasti cestovného ruchu, zdaneniu bežnou sadzbou dane relevantnou pre služby v oblasti cestovného ruchu, alebo zníženou sadzbou dane, ktorá je relevantná pre služby prepravy osôb na základe článku 98 v spojení s bodom 5 prílohy III smernice?
      
         (1)  Ú. v. EÚ L 347, s. 1.